b'\n_START_ARTICLE_\nMuntanyes Cim\xc3\xadnies\n_START_SECTION_\nDescripci\xc3\xb3\n_START_PARAGRAPH_\nConstituieixen el romanent de la corona perimetral de dos antics sistemes volc\xc3\xa0nics: una m\xc3\xa9s antiga, amb el mont Cimino, situat al municipi de Soriano nel Cimino (altitud 1.053 msnm) i una m\xc3\xa9s recent, amb el mont Fogliano (963 msnm). El bosc Cim\xc3\xad, que \xc3\xa9s una centen\xc3\xa0ria fageda, envolta aquestes muntanyes a la quota 1.053 m i ocupa unes 50 hect\xc3\xa0rees._NEWLINE_Poggio Nibbio (896 msnm) \xc3\xa9s un altre cim on hi ha instal\xc2\xb7lades nombroses antenes de repetici\xc3\xb3 de senyal radiotelevisiva. El mont Venere (851 msnm), inclou un llac on va haver l\'antiga caldera del volc\xc3\xa0, el llac  de Vico (o Cimino)._NEWLINE_El Mont Venere, en determinats per\xc3\xadodes es presentava com una illa lacustre, mentre que actualment emergeix per l\'estabilitzaci\xc3\xb3 que ha suposat l\'obertura de l\'emissari artificial del riu Vicano._NEWLINE_Les muntanyes Cim\xc3\xadnies es presenten m\xc3\xa9s altes i escarpades vers el nord, per\xc3\xb2 m\xc3\xa9s suaus i sinuoses vers el sud._NEWLINE_El centre m\xc3\xa9s poblat \xc3\xa9s Vetralla, que reclama cada any durant les festes populars anomenades Sposalizio dell\'albero (\xc2\xables noces de l\'arbre\xc2\xbb) la propietat del Mont Fogliano, que actualment t\xc3\xa9 el municipi de Caprarola. Altres poblacions de la vora s\xc3\xb3n: Soriano nel Cimino, de vegades esmentada amb el sobrenom de "Perla del Cimino"; i m\xc3\xa9s a prop del llac, Caprarola, Ronciglione, Canepina i San Martino al Cimino._NEWLINE_El llac de Vico conserva els trets t\xc3\xadpics de l\'aspror paisatg\xc3\xadstica de les vessants d\'un volc\xc3\xa0._NEWLINE_Altres cims volc\xc3\xa0nics d\'origen secundari als quals pertany el mont la Palanzana, (802 msnm) que es poden veure des de Bagnaia i Viterbo, estan en el vessant del mont Cimino.\n_START_SECTION_\nPres\xc3\xa8ncia humana\n_START_PARAGRAPH_\nEn una petita cova que s\'obre en un dels tres cims del mont Venere, popularment coneguda com a boca del volc\xc3\xa0, es pot accedir a material d\'\xc3\xa8poca neol\xc3\xadtica._NEWLINE_L\'al\xc3\xa7ada del Mont Fogliano, la Palanzana, Mont Cimino (la Faggeta) i la menor que forma el penyal de Soriano van ser l\'espai escollit per fer assentaments humans durant finals de l\'edat del bronze (segles XII-XI aC); destaca per les seves dimensions el del Mont Cimino, des d\'on a 1000 msnm, dominava la vista sobre el territori circumdant._NEWLINE_Entre els principals assentaments de fase precedent a la protohist\xc3\xb2ria, cal esmentar el de la Nocicchiola, situat a la plana a la vora del llac i al vessant del Mont Venere (bronze mitj\xc3\xa0, segles XV i XIV aC) i els del bronze recent (segle XIII aC) precedent al ja esmentat del Mont Fogliano.\n_START_SECTION_\nEtimologia\n_START_PARAGRAPH_\nSegons alguns autors el nom derivaria de dos termes chem-myn, que volen dir \xc2\xablloc del tabernacle\xc2\xbb, perqu\xc3\xa8 a la muntanya del mateix nom, el Mont Cimino, les tribus primitives oferien sacrificis als d\xc3\xa9us. Aix\xc3\xb2 explicaria per qu\xc3\xa8 Titus Livi narra que el senat rom\xc3\xa0 no volia que el seu ex\xc3\xa8rcit pass\xc3\xa9s pel bosc d\'aquestes muntanyes, ja que travessar-lo equivaldria a ofendre els d\xc3\xa9us.'